Paberžės Verdenės gimnazija

Vilniaus rajono Paberžės Verdenės gimnazija – dieninė, savarankiško mokymosi bendrojo lavinimo mokykla Vilniaus rajono savivaldybėje, Paberžėje, Mokyklos g. 1A, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 291316540. Istorija Mokykla atidaryta 1992 m. rugsėjo 1 d., atsiskyrus nuo buvusios mišrios Paberžės vidurinės mokyklos, joje mokėsi 79 moksleiviai, kurie panoro įgyti vidurinį išsilavinimą lietuvių kalba. 1995 m. mokykloje įkurta „Jaunųjų Valančiukų“ kuopelė. 1996 m. atidaryta mokyklos biblioteka. Nuo 1995 m. mokykloje ypač aktyviai veikia jaunųjų aviamodeliuotojų būrelis, kuriam vadovavo M. Mažeika. Būrelio dalyviai pasižymėdavo užimdami prizines vietas varžybose. Nuo 1993 m. mokyklą „įsidukrino“ JAV, Filadelfijoje gyvenantis Amerikos lietuvis Bronius Krokis, kuris nuolat remia mokyklą finansuodamas jau tradicija tapusį moksleivių raiškiojo skaitymo ir rašinių konkursą, skirtą pilietiškumui ir meilės Tėvynei ugdymui. Nuo 1999/2000 m. įvestas profilinis mokymas. Mokykloje nuolat veikia įvairus būreliai. Ypač aktyvia veikla išsiskiria dainininkai, šokėjai, sportininkai, internautai. Direktoriai 1992 m. Petras Mažeika; 2001 m. kovo 3 d. Vanda Nivinskienė. 2016 m. gegužės 27 d. Violeta Dapkevičienė Nuorodos Gimnazijos svetainė